EkBass/fiwiki-20250220-pages-articles huggingface dataset:
Kirpitšnikov

Kirpitšnikov on venäläinen ja juutalainen sukunimi. Se voi viitata useampaan henkilöön: *Anatoli Kirpitšnikov (1929–2020), neuvostoliittolainen näyttelijä *Aleksandr Kirpitšnikov (1845–1903), venäläisen kirjallisuuden tutkija *Vladimir Kirpitšnikov (1903–1950), neuvostoliittolainen divisioonan komentaja *Mihail Kirpitšnikov (s. 1945), neuvostoliittolainen biologi *Moisei Kirpitšnikov (1913–1995), neuvostoliittolainen kasvitieteilijä *Timofei Kirpitšnikov (1892–1917/1918), venäläinen sotilas, vuoden 1917 helmikuun vallankumouksen hahmo.
Lauri Vierimaa

Lauri Vierimaa (s. 12. heinäkuuta 1989 Helsinki) on suomalainen pesäpalloilija, joka edustaa Superpesis-joukkue Hyvinkään Tahkoa. Hän voitti SM-kultaa Tahkossa kaudella 2007. == Ura == Vierimaa aloitti pesäpallon vuonna 2000. Vierimaa aloitti uransa 2005 Tahkon riveissä Suomensarjassa. Jo kahden vuoden kuluttua siitä hän teki debyyttinsä Hyvinkään Tahkon edustusjoukkueen riveissä Superpesiksessä. Vierimaa voitti seurassa Suomen mestaruuden 2007. Silloin hän pelasi pääosan kaudesta Suomensarjassa ja Riihi-Pesiksen riveissä Ykköspesiksessä, mutta Vierimaa pelasi kauden aikana myös ensimmäisen ottelunsa Superpesiksessä. Kaudet 2008 ja 2009 Vierimaa pelasi sekä Tahkon edustusjoukkueessa että Jokioisten Koetuksessa Ykköspesiksessä. Hän pääsi säännöllisesti Tahkon kokoonpanoon 2010. Seuraavana vuonna hän pelasi seurassa numerolla yksi. Kaudella 2012 Vierimaa ylsi runkosarjan etenijätilaston kolmanneksi. Hän pääsi myös ensimmäistä kertaa Itä–Länsi-otteluun. Vierimaa oli kuitenkin runkosarjan lopun sekä pudotuspelien ajan loukkaantuneena. Vierimaa kärsi alaraajavammasta. Sarjatauolla 2012–2013 Vierimaa solmi Tahkon kanssa kauden 2015 loppuun asti kestävän sopimuksen. Kaudella 2013 hän pääsi toistamiseen Itä–Länsi-otteluun. Hän sijoittui kauden päätteeksi etenijätilaston kuudenneksi. Vierimaa pelaa ykkösvahtina ja siepparina sekä sisällä etenijänä. == Muuta == Hän on ammatiltaan sijoitusneuvoja. == Tilastot == === Superpesis-ura === Vuosi Joukkue Sarjasijoitus Ottelut Lyödyt Tuodut Kärkilyönnit 2007 Tahko ensimmäinen 1 0 + 0 0 0 2008 Tahko seitsemäs 13 0 + 0 9 20 2009 Tahko kahdeksas 3 0 + 1 0 3 2010 Tahko viides 29 0 + 5 17 74 2011 Tahko seitsemäs 30 1 + 1 38 113 2012 Tahko kuudes 24 4 + 0 49 120 2013 Tahko viides 31 1 + 0 54 141 2014 Tahko neljäs 38 1 + 1 44 120 2015 Tahko seitsemäs 33 2 + 2 50 173 2016 Tahko seitsemäs 32 3 + 3 48 152 2017 Tahko kahdeksas 36 0 + 1 45 94 2018 Tahko yhdestoista 32 4 + 4 41 166 2019 Tahko viides 33 0 + 5 27 110 2020 Tahko kuudes 24 2 + 2 24 74 2021 KaMa kolmastoista 30 5 + 1 42 179 2022 Tahko neljäs 40 0 + 1 37 80 == Saavutukset == === Pelaajana === * 1 SM- kulta: 2007 * 3 Itä–Länsi-ottelua: 2012, 2013, 2021 == Lähteet == *Vierimaan profiili Hyvinkään Tahkon sivuilla === Viitteet === Luokka:Suomalaiset pesäpalloilijat Luokka:Vuonna 1989 syntyneet Luokka:Elävät henkilöt
Namaka

Namaka eli (136108) Haumea II on kääpiöplaneetta Haumean sisempi ja pienempi kuu. Se on nimetty Nāmakan, yhden Haumean tyttäristä mukaan. Ennen nimeämistään kuu tunnettiin tunnuksella S/2005 (2003 EL61) 2. Toinen Haumean kuista on nimeltään Hi'iaka. == Löytäminen == Namaka löydettiin 30. kesäkuuta 2005 ja löytä julkistettiin 29. marraskuuta 2005. == Kirkkaus ja koko == Namaka on vain 1,5 prosenttia niin kirkas kuin kääpiöplaneetta Haumea, jota se kiertää. Sillä vaikuttaa silti olevan samanlainen albedo kuin Haumealla. Namakan halkaisija on noin 170 kilometriä. == Katso myös == *Haumean kuut ==Lähteet== *Satellites and Companions of Minor Planets *JPL Small-Body Database Browser: 136108 Haumea (2003 EL61) Luokka:Haumea Luokka:Kuiperin vyöhyke Luokka:Transneptuniset kohteet Luokka:Plutoidien kuut
Hiʻiaka

Hiʻiaka tai Hi'iaka on transneptunisiin kohteisiin kuuluvan kääpiöplaneetta Haumean suurempi ja ulompi kuu. Se tunnetaan myös nimellä (136108) Haumea I. Kuu sai nimensä havaijilaisen mytologian jumalatar Haumean tytär Hiʻiakan mukaan. Ennen nimeämistään kuu tunnettiin tunnuksella S/2005 (2003 EL61) 1. Hiʻiakan löysivät A. Bouchez, M. Brown, R. Campbell, J. Chin, M. van Dam, S. Hartman, E. Johansson, R. Lafon, D. Le Mignant, P. Stomski, D. Summers, P. Wizinowich, C. Trujillo ja D. Rabinowitz 26. tammikuuta vuonna 2005. Kuun keskietäisyys Haumeasta on noin 49880 ± 198 kilometriä ja sen läpimitta on noin 320 km. Toinen Haumean kuista on nimeltään Namaka. ==Katso myös== *Haumean kuut *Namaka ==Lähteet== *Satellites and Companions of Minor Planets *Dwarf Planets and their Systems *(136108) Haumea, Hiʻiaka, and Namaka *JPL Small-Body Database Browser: 136108 Haumea (2003 EL61) Luokka:Haumea Luokka:Kuiperin vyöhyke Luokka:Transneptuniset kohteet Luokka:Plutoidien kuut
Riku Rantanen (pesäpalloilija)

Riku Rantanen (s. 12. lokakuuta 1977) on suomalainen pesäpalloilija, joka edustaa kaudella 2014 Hyvinkään Tahkoa. Hän pelaa lukkarina ja kotiuttajana. Siviiliammatiltaan Rantanen on autokauppias. Rantanen on voittanut Tahkossa SM-kultaa kaudella 2007. Sen lisäksi hänellä on kolme hopeaa ja yksi pronssi. == Ura == Lahden Mailaveikkojen kasvatti Rantanen pelasi ensimmäiset pelinsä Superpesiksessä 1996 Hyvinkään Tahkossa. Seuraavaksi kaudeksi Tahko lainasi hänet Hämeenlinnan Paukkuun. Rantanen edusti Tahkoa muutaman vuoden, kunnes siirtyi kaudeksi 2000 Oulun Lippoon. Rantanen pelasi kaudet 2003-2004 Kinnarin Pesiksessä. Seura putosi kauden 2004 jälkeen Superpesiksestä, jolloin Rantanen palasi takaisin Tahkoon 2005 ja pelasi seurassa kuusi kautta. Rantanen saavutti mestaruuden 2007. Rantanen on myös valittu vuoden parhaaksi lukkariksi kahdesti (2003 ja 2007). Hän on pelannut Itä–Länsi-ottelussa viisi kertaa, viimeksi 2012. Rantanen ilmoitti siirtyvänsä Tahkosta Kouvolaan kaudeksi 2011. Hän solmi seuran kanssa kahden vuoden sopimuksen. Rantanen kärsi kuitenkin kauden aikana pitkistä siirtymistä kotoa Hyvinkäältä Kouvolaan. Seurauksena siitä hän oli henkisesti kulunut loppuun. Hän purki sopimuksensa kauden jälkeen ja palasi takaisin Hyvinkään Tahkoon. Rantanen solmi seuran kanssa kaksivuotisen sopimuksen kahden vuoden optioilla. Pudotuspeleissä kaudella 2013 Tahko hävisi Joensuun Mailalle voitoin 3-2. Rantasen osalta pudotuspelit sujuivat kuitenkin hyvin, sillä hänet palkittiin kolmessa ottelussa Tahkon parhaana ja yhdessä hän sai kakkospalkinnon. Rantanen oli kauden aikana kärsinyt alaraajavammasta. Sen jälkeen hän kuitenkin palasi takaisin Superpesiksen huipulle. Kauden 2013 päätteeksi Rantanen solmi Tahkon kanssa 1+1 vuoden jatkosopimuksen. == Saavutukset == === Pelaajana === * 1 SM-kulta: 2007 * 3 SM-hopeaa: 1996, 1999, 2003 * 1 SM- pronssi: 2000 * 5 Itä-Länsi-ottelua: 2000, 2003, 2006, 2010, 2012 * Vuoden lukkari (2): 2003, 2007 http://www.pesis.fi/pesapalloliitto/historia/parhaat- pelaajat-kausittain/vuoden_lukkarit/ == Tilastot == === Superpesis-ura === Vuosi Joukkue Sarjasijoitus Ottelut Lyödyt Tuodut Kärkilyönnit 1996 Tahko toinen 5 0 + 1 3 8 1998 Tahko yhdeksäs 27 1 + 8 6 62 1999 Tahko toinen 12 0 + 7 9 35 2000 Lippo kolmas 40 1 + 34 13 122 2001 Lippo seitsemäs 33 0 + 26 10 78 2002 Lippo yhdeksäs 29 1 + 37 4 81 2003 KiPe toinen 38 0 + 25 9 101 2004 JäPe kahdestoista 27 0 + 18 4 94 2005 Tahko neljäs 39 1 + 43 11 103 2006 Tahko seitsemäs 34 3 + 58 7 110 2007 Tahko ensimmäinen 41 4 + 59 11 134 2008 Tahko seitsemäs 31 0 + 34 3 82 2009 Tahko kahdeksas 29 2 + 35 6 84 2010 Tahko viides 29 0 + 31 3 60 2011 KPL neljäs 38 2 + 32 8 87 2012 Tahko kuudes 31 1 + 51 5 89 2013 Tahko viides 29 0 + 26 5 91 == Lähteet == * Rantasen profiili Hyvinkään Tahkon kotisivuilla. Web Archive 2014. * Rantasen pelaajakortti Pesiksen Maailman sivuilla * Rantasen pelaajakortti Pesäpalloliiton sivuilla (XLS- tiedosto) === Viitteet === Luokka:Suomalaiset pesäpalloilijat Luokka:Vuonna 1977 syntyneet Luokka:Elävät henkilöt
Kirkas jättiläinen

Kirkas jättiläinen on luminositeettiluokan II tähtityyppi, joka on suurempi kuin jättiläiset mutta pienempi kuin ylijättiläiset. Luokka käsittää jättiläistähdet, jotka ovat poikkeuksellisen kirkkaita mutta eivät tarpeeksi massiivisia, että ne luokiteltaisiin ylijättiläisiksi. Kirkkaita jättiläistähtiä ovat esimerkiksi: *Epsilon Canis Majoris (Adhara): sinivalkoinen kirkas jättiläinen *Gamma Ursae Minoris (Pherkad): valkoinen kirkas jättiläinen *Theta Scorpii (Sargas): valkoinen kirkas jättiläinen *Beta Capricorni (Dabih): keltavalkoinen kirkas jättiläinen *Alfa Hydrae (Alphard): oranssi kirkas jättiläinen *Alfa Herculis (Rasalgethi): punainen kirkas jättiläinen Luokka:Tähtityypit
Olli Lehtola

Olli Lehtola (s. 8. helmikuuta 1977 Imatra) on suomalainen pesäpalloilija, joka päätti uransa kauden 2011 jälkeen. Hän palasi kasvattajaseuraansa Imatran Pallo-Veikkoihin keväällä 2014. Vuonna 1994 Lehtola pelasi ensimmäiset ottelunsa Superpesiksessä 17-vuotiaana Imatran Pallo-Veikoissa. Lehtola edusti seuraa vuodet 1994–2002 ja 2005–2006. Hän pelasi myös Puijon Pesiksessä (2003–2004 ja 2007) ennen siirtymistään Kouvolan Pallonlyöjiin. Lehtola edusti Kouvolaa kaksi vuotta, kunnes päätti lopettaa kauden 2009 jälkeen. Hän kuitenkin pyörsi päätöksensä ja teki vielä sopimuksen Hyvinkään Tahkon kanssa. Hän edusti Tahkoa kaksi kautta kunnes loukkasi kauden 2011 lopussa polvensa ja päätti lopettaa uransa. Hän pelasi Superpesiksessä 302 ottelua, joissa löi 359 juoksua, 30 kunniajuoksua ja 1201 kärkilyöntiä. Lehtola toi urallaan 145 juoksua.http://www.pesiksenmaailma.fi/index.php/pelaajakortit?pelaajaid=252&view;=pelaajakortti Lehtola voitti yhden mitalin Superpesiksessä Kouvolan Pallonlyöjien sijoittuessa vuonna 2009 toiseksi. Hän osallistui Itä-Länsi-otteluun kahdesti. Lehtola pelasi kotiuttajana ja kopparina. == Tilastot == === Superpesis-ura === Vuosi Joukkue Ottelut Lyödyt Tuodut Kärkilyönnit 1994 IPV 8 0 + 0 0 3 1995 IPV 16 0 + 0 0 3 1996 IPV 5 0 + 0 0 1 2000 IPV 28 1 + 18 23 161 2001 IPV 28 3 + 54 19 140 2002 IPV 29 5 + 30 14 123 2003 PuPe 31 1 + 34 9 135 2004 PuPe 34 2 + 25 11 92 2006 IPV 10 1 + 16 3 35 2007 PuPe 33 6 + 63 27 169 2008 KPL 36 4 + 36 22 174 2009 KPL 38 1 + 43 13 143 2010 Tahko 29 6 + 27 19 130 2011 Tahko 25 3 + 29 6 90 == Saavutukset == === Pelaajana === * 1 SM-hopea: 2009 * 2 Itä- Länsi-ottelua: 2002, 2007 == Lähteet == * Lehtolan profiili Hyvinkään Tahkon kotisivuilla === Viitteet === Luokka:Suomalaiset pesäpalloilijat Luokka:Vuonna 1977 syntyneet Luokka:Elävät henkilöt
Riku Tainio

Riku Tainio (s. 14. toukokuuta 1982 Hyvinkää) on suomalainen pesäpalloilija, joka edusti kaudella 2012 Jokioisten Koetusta. Tainio voitti SM-kultaa kaudella 2007 Hyvinkään Tahkon riveissä. Hyvinkään Tahkon kasvatti Tainio pelasi ennen uraansa Superpesiksessä Riihi-Pesiksessä kaudet 2001-2003. RiiPestä Tainio siirtyi Vihdin Palloon, josta hän siirtyi yhden kauden jälkeen Järvenpään Pesikseen. Yhden Järvenpäässä pelatun kauden jälkeen hän kuitenkin palasi kasvattajaseuraansa Tahkoon. Tainion ura Superpesiksessä alkoi 2006 Hyvinkään Tahkossa. Hän voitti seuraavana kautena Suomen mestaruuden seuran riveissä. Tainio edusti Tahkoa kauteen 2009 asti, jolloin hän siirtyi Jokioisten Koetukseen. Hän kuitenkin palasi takaisin Tahkoon vuoden visiitin jälkeen. Kauden 2011 jälkeen Tainio siirtyi takaisin Jokioisiin, koska hän ei halunnut käyttää pesäpalloon niin paljoa aikaa. Tainio pelasi ensimmäiset ottelunsa Suomensarjassa 2001. Hän pelaa jokerina. == Tilastot == === Superpesis-ura === Vuosi Joukkue Sarjasijoitus Ottelut Lyödyt Tuodut Kärkilyönnit 2006 Tahko seitsemäs 33 0 + 27 1 45 2007 Tahko ensimmäinen 23 1 + 24 1 37 2008 Tahko seitsemäs 23 1 + 19 1 33 2010 Tahko viides 29 1 + 40 2 70 2011 Tahko seitsemäs 27 0 + 27 2 52 == Saavutukset == === Pelaajana === * 1 SM-kulta: 2007 ==Lähteet== Luokka:Suomalaiset pesäpalloilijat Luokka:Vuonna 1982 syntyneet Luokka:Elävät henkilöt
Empire State of Mind (Alicia Keys)

Empire State of Mind [Part II] Broken Down on toinen single Alicia Keysin viidenneltä albumilta The Element of Freedom (2009). Se on jatko-osa Jay-Z:n kanssa levytetylle hittikappaleelle Empire State of Mind. Single julkaistiin virallisesti vain Englannissa, missä siitä tuli tähän mennessä Keysin menestynein single. Kappale nousi listoille myös muissa maissa. Empire State of Mindin menestyksen myötä Keys päätti tehdä kappaleesta oman versionsa. Kappaleen levyttämisestä Keys sanoi seuraavaa: ==Kappalelista== * Englanti digitaalinen # "Empire State of Mind (Part II) Broken Down" - 3:36 * Saksa CD- single & digitaalinen # "Empire State of Mind (Part II) Broken Down" - 3:36 # "We're Almost There" - 3:35 == Listasijoitukset == Lista (2010) Korkein sijoitus Alankomaat (Dutch Top 40) 8\. Australia (ARIA) 61\. Belgia (Ultratop 50) 18\. Belgia (Ultratop 40) 20\. Itävalta (Ö3 Austria Top 75) 55\. Irlanti (IRMA) 8\. Iso-Britannia (Britannian singlelista) 4\. Kanada (Canadian Hot 100) 40\. Ruotsi (Sverigetopplistan) 59\. Saksa (Media Control AG) 35\. Sveitsi (Media Control AG) 19\. Tanska (Tracklisten) 28\. Yhdysvallat (Billboard Hot 100) 55\. == Lähteet == Luokka:Vuoden 2010 kappaleet Luokka:Alicia Keysin kappaleet
Christmas Card from a Hooker in Minneapolis

Christmas Card from a Hooker in Minneapolis on Tom Waitsin tekemä musiikkikappale, joka on Waitsin vuoden 1978 albumilla Blue Valentine. Kappaleella esiintyvät pelkästään Waits laulaen ja soittaen akustista pianoa sekä Da Willie Conga soittaen Yamahan sähköflyygeliä. Kappaleen oikeudet omistaa Fifth Floor Music, Inc. ASCAP ja sen kesto on 4:30. Tuotannosta ja äänityksestä on vastannut Bones Howe. Kappaleen sanoituksessa Minneapolisissa asuva prostituoitu nainen kirjoittaa Charleylle lähettämässään joulukortissa olevansa raskaana ja asuvansa Yhdeksännellä kadulla siivottoman kirjakaupan yläkerrassa lähellä Euclid Avenueta. Nainen kertoo lopettaneensa huumausaineiden käytön ja viskin juomisen. Hänen miehensä kuulemma soittaa vetopasuunaa ja on töissä rautateillä. Mies kuulemma rakastaa naista vaikka tuleva lapsi ei olekaan hänen ja aikoo kasvattaa lasta kuin omaansa. Mies oli lahjoittanut naiselle äitinsä käyttämän sormuksen ja kuulemma vie naisen tanssimaan lauantai-iltaisin. Nainen kertoo ajattelevansa Charleytä aina ohittaessaan huoltoaseman, koska hän silloin muistaa tämän käyttämän hiusrasvan. Nainen kertoo myös säilyttäneensä Little Anthony and The Imperialsin levyn, mutta pahaksi onneksi joku oli varastanut levysoittimen. Nainen kertoo tulleensa lähes hulluksi kun Mario oli pidätetty ja niin hän oli palannut Omahaan perheensä luo. Mutta kaikki entiset tuttavat olivat joko kuolleet tai vankilassa, joten nainen palasi Minneapolisiin ja aikoo nyt jäädä sinne. Nainen kertoo olevansa ehkä onnellinen ensimmäisen kerran vahinkonsa jälkeen ja toivoo, että hänellä olisi kaikki ne rahat jotka tuli käytettyä huumeisiin. Hän ostaisi itselleen käytettyjä autoja eikä möisi ainoatakaan, vaan ajaisi joka päivä eri autoa riippuen siitä, millä tuulella sattuisi olemaan. Kirjoituksensa lopuksi nainen kuitenkin tunnustaa surullisen totuuden: Hänellä ei olekaan aviomiestä eikä tämä siis soita vetopasuunaa, ja naisen on lainattava rahaa maksaakseen lakimiehelle. Hän toivoo lopuksi pääsevänsä ehdonalaiseen vapauteen ystävänpäivään mennessä. Luokka:Yhdysvaltalaiset blueskappaleet Luokka:Jazzkappaleet Luokka:Vuoden 1978 kappaleet
Tero Viinamäki

Tero Viinamäki (s. 23. kesäkuuta 1987, Seinäjoki) on pelaajauransa lopettanut suomalainen pesäpalloilija, joka edusti Superpesiksessä pelaavaa Seinäjoen Jymy-Jusseja. Viinamäki on Seinäjoen Maila-Jussien kasvatti ja on edusti urallaan vuosina 2004–2015 JymyJussien lisäksi myös Hyvinkään Tahkoa ja Nurmon Jymyä. Viinamäki pelaa vaihtajana ja polttolinjassa. == Ura == Viinamäki aloitti pesäpallon 5-vuotiaana. Hän pelasi ensimmäiset pelinsä Superpesiksessä kaudella 2004 kasvattajaseurassaan Seinäjoen Maila-Jusseissa. Hän saavutti heti ensimmäisellä kaudellaan pronssia. Viinamäki pelasi Seinäjoella Superpesiksessä neljän vuoden ajan, kunnes siirtyi Hyvinkään Tahkoon kaudeksi 2009. Hän pelasi Hyvinkäällä kaudet 2009-2011 toimien myös pelaajavalmentajana, minkä jälkeen hän siirtyi takaisin Seinäjoelle ja tällä kertaa naapuriseura Nurmon Jymyyn. Viinamäki perusteli paluutaan työllä ja vaimon kotipaikalla, vaikka hän kuvasi Tahkossa pelaamista unelmaksi. Kaudeksi 2013 Viinamäki siirtyi Jymy-Jusseihin, joka syntyi, kun Jymyn ja Maila-Jussien edustusjoukkueet fuusioituivat.http://www.pesiksenmaailma.fi/index.php/pelaajakortit?pelaajaid=3359&view;=pelaajakortti Viinamäki solmi kauden päätteeksi seuran kanssa yhden vuoden jatkosopimuksen, johon sisältyi lisäksi yksi optiovuosi. Hän toimii opettajana lukiossa Vimpelissä. Viinamäki on nimennyt parhaaksi ominaisuudekseen ulkopelin ja tarkemmin pallovarmuuden. == Tilastot == === Superpesis-ura === Vuosi Joukkue Ottelut Lyödyt Tuodut Kärkilyönnit 2004 Maila-Jussit 10 1 + 5 2 18 2005 Maila- Jussit 17 1 + 3 3 39 2007 Maila-Jussit 25 1 + 5 6 47 2008 Maila-Jussit 24 0 + 13 3 38 2009 Tahko 29 0 + 4 5 39 2010 Tahko 29 0 + 6 6 45 2011 Tahko 30 2 + 4 37 111 2012 Nurmon Jymy 26 2 + 11 19 117 2013 JymyJussit 29 1 + 5 15 108 == Saavutukset == === Pelaajana === * 1 SM-pronssi: 2004 == Lähteet == * Viinamäen profiili Hyvinkään Tahkon kotisivuilla === Viitteet === == Aiheesta muualla == Luokka:Suomalaiset pesäpalloilijat Luokka:Vuonna 1987 syntyneet Luokka:Elävät henkilöt
Miika Jokinen

Miika Jokinen (s. 12. heinäkuuta 1992 Hyvinkää) on suomalainen pesäpalloilija, joka edusti kaudella 2011 Hyvinkään Tahkoa. Jokinen pelaa Tahkon lupaavien nuorten harjoitusryhmässä. Hän on päässyt pelaamaan seuran edustusjoukkueessa kolme ottelua kaudella 2010. Jokinen pelaa Tahkon Suomensarjan joukkueessa etenijänä sekä polttolinjassa. Hän aloitti Hyvinkään Tahkossa 2008. == Tilastot == === Superpesis-ura === Vuosi Joukkue Ottelut Lyödyt Tuodut Kärkilyönnit 2010 Tahko 3 0 + 0 0 0 == Lähteet == *Jokisen profiili Hyvinkään Tahkon kotisivuilla Luokka:Suomalaiset pesäpalloilijat Luokka:Vuonna 1992 syntyneet Luokka:Elävät henkilöt
Isotrogoni

Isotrogoni (Harpactes wardi) on trogonien heimoon kuuluva kaakkoisaasialainen lintu. Sen esiintymisalue käsittää Bhutanin, Koillis-Intian, Myanmarin pohjois- ja itäosat, Etelä-Kiinan Yunnanin länsiosan, sekä Vietnamin Tonkinin alueen. Norman Boyd Kinnear kuvaili lajin holotyypin Seinghkun laaksosta Burmasta vuonna 1927.The Internet Bird Collection == Lähteet == Luokka:Trogonilinnut
Ruusutrogoni

Ruusutrogoni (Harpactes erythrocephalus) on trogonien heimoon kuuluva kaakkoisaasialainen lintu. Sen esiintymisalue ulottuu Nepalin Himalajalta ja Koillis-Intiasta itään eteläiseen Kiinaan, Indokiinaan, Thaimaahan, Malakan niemimaalle ja Sumatralle. Lajista tunnetaan kymmenen alalajia. John Gould kuvaili lajin holotyypin Burman Rangoonista vuonna 1834.The Internet Bird Collection == Lähteet == Luokka:Trogonilinnut
Jaavantrogoni

Jaavantrogoni (Apalharpactes reinwardtii) on trogonien heimoon kuuluva Indonesian kotoperäinen lintu. Se elää läntisen Jaavan vuorilla, ja on vaarantunut laji. Sen populaation koko on muutamia satoja pareja. Coenraad Jacob Temminck kuvaili lajin holotyypin Jaavalta vuonna 1822.The Internet Bird Collection == Lähteet == Luokka:Trogonilinnut Luokka:Uhanalaiset linnut
Intiantrogoni

Intiantrogoni (Harpactes fasciatus) on trogonien heimoon kuuluva eteläaasialainen lintu. Sen esiintymisalue käsittää Intian rannikon Länsi- Ghattien, paikoin myös Itä-Ghattien alueen (alalaji malabaricus), sekä Sri Lankan (nimialalaji fasciatus). Lajista tunnetaan nämä kaksi alalajia. Thomas Pennant kuvaili lajin holotyypin Sri Lankasta vuonna 1769.The Internet Bird Collection == Lähteet == Luokka:Trogonilinnut
Gulbarga

Gulbarga (, ) on kaupunki Karnatakan osavaltiossa Intiassa. Kaupungissa asui vuoden 2011 väestönlaskennan mukaan 532 031 asukasta Gulbarga sijaitsee osavaltion pääkaupungista Bangaloresta noin 600 kilometriä pohjoiseen. Kaupungissa toimii kaksi yliopistoa, Gulbargan yliopisto ja Central University of Karnataka. == Lähteet == == Aiheesta muualla == Luokka:Karnatakan kaupungit ru:Гулбарга (округ)
Paolo Nespoli

Paolo Angelo Nespoli (s. 6. huhtikuuta 1957) on italialainen Euroopan avaruusjärjestö ESA:n avaruuslentäjä Euroopan astronauttijoukoissa. Nespoli suoritti alemman korkeakoulututkinnon ilmailutekniikasta vuonna 1988 ja ylemmän vuonna 1989 ilmailu- ja avaruustekniikasta New Yorkin yliopiston polyteknisessa instituutissa (NYU-Poly). Valmistumisen jälkeen hän toimi suunnitteluinsinöörinä Proel Tecnologiessa Firenzessä suunnitellen ja testaten avaruudessa toimivia laitteita ja koejärjestelyjä.Vuonna 1991 hän liittyi ESA:n astronauttikeskukseen Kölnissä, Saksassa. Astronauttikoulutuksen insinöörinä hän suunnitteli eurooppalaisten avaruuslentäjien koulutusta. Hänellä on yksityislentäjän lupakirja. Hän on myös laitesukeltaja (scuba ja nitrox). Sotilastaustansa vuoksi hän on toiminut laskuvarjosotilaana ja laskuvarjohyppääjien kouluttajana sekä erikoisjoukoissa. Hän liittyi Italian maavoimien palvelukseen vuonna 1977. Vuosina 1982–1984 hän toimi monikansallisissa rauhanturvajoukoissa Beirutissa, Libanonissa Italian joukoissa. Heinäkuussa 1998 hänet valittiin Italian avaruusjärjestön (ASI) astronauttikoulutukseen ja elokuussa 1998 Euroopan avaruusjärjestö sijoitti hänet NASAn Johnsonin avaruuskeskukseen koulutettavaksi. 23\. lokakuuta 2007 Nespoli laukaistiin avaruussukkulalennon STS-120 tehtäväspesialistina kansainväliselle ISS-avaruusasemalle. Hän vietti 15 päivää avaruudessa. 15. joulukuuta 2010 Nespoli laukaistiin toiselle avaruuslennolleen Baikonurin kosmodromilta lennolla Sojuz TMA-20. Nespoli on luultavasti pisin (188 cm) Sojuzilla lentänyt henkilö. Häntä varten jouduttiin rakentamiin istuin ja muita varusteita mittautilaustyönä.http://www.russianspaceweb.com/iss_soyuztma20.html Nespoli osallistui ISS-avaruusaseman Retkikunta 26:n ja Retkikunta 27:n jäsenenä kuusi kuukautta kestävään työskentelyyn avaruusasemalla. Lento tunnetaan nimellä "MagISStra".http://www.esa.int/SPECIALS/magisstra/index.html Avaruusasemalla hän osallistui eurooppalaisen huoltoalus ATV-2 "Johannes Keplerin" telakointiin samoin kuin japanilaisen huoltoaluksen H-II:n telakointiin. Hän suorittaa myös useita tieteellisiä kokeita. Nespoli on naimisissa Alexandra Ryabovan kanssa. Heillä on yksi tytär. == Lähteet == ==Aiheesta muualla== *NASAn elämäkerta *Spacefacts.de:n elämäkerta *Esittely ESA:n sivulla *Lentoa Sojuz TMA-20 edeltävä haastattelu 28.10.2010 *Lentoa STS-120 edeltävä haastattelu 27.9.2007 *Touchdown: Poly alum completes his first space mission NYU-Poly:n tiedote 8.11.2007 Luokka:Italialaiset avaruuslentäjät Luokka:Vuonna 1957 syntyneet Luokka:Elävät henkilöt
Alfred Dompert

Alfred Dompert (24. joulukuuta 1914 Stuttgart – 11. elokuuta 1991 Stuttgart) oli saksalainen yleisurheilija. Hän kilpaili vuoden 1936 kesäolympialaisissa Berliinissä ja sai pronssimitalin 3 000 metrin estejuoksussa ajalla 9.07,2. == Lähteet == Luokka:Saksalaiset estejuoksijat Luokka:Saksalaiset olympiamitalistit Luokka:Vuonna 1914 syntyneet Luokka:Vuonna 1991 kuolleet
Ukkonen (elokuva)

Ukkonen on Jalmari Helanderin ohjaama noin 20-minuuttinen lyhytelokuva vuodelta 2001. Sen pääosissa ovat Ida Helander, Jorma Tommila, Marko Jatkola, Simo Koivunen ja Tero Autero. Televisiossa elokuva esitettiin ensimmäisen kerran Nelosella 5. tammikuuta 2004. == Aiheesta muualla == * * Luokka:Suomalaiset lyhytelokuvat Luokka:Vuoden 2001 suomalaiset elokuvat Luokka:Jalmari Helanderin ohjaamat elokuvat
A-tyypin pääsarjan tähti

A-tyypin pääsarjan tähti (A V) on pääsarjan (vetyä polttava) tähti, jonka spektriluokka on A ja luminositeettiluokka V. Nämä tähdet sijoittuvat sähkömagneettisella spektrillä balmerin sarjaan.Stellar Spectral Types Näiden tähtien massat ovat 1.4–2.1 Auringon massaa, ja niiden pintalämpötila on 7 600–10 000 K. Esimerkkejä A-tyypin pääsarjan tähdistä ovat Altair, Sirius A ja Vega. == Ominaisuuksia == AV-tähtien ominaisuuksia James Kalerin ym. mukaanStellar Classification Table - sorted by HR Class James B Kaler 3.0 09/23/2003 Säteilyteho, massa ja säde on ilmoitettu aurinkoina. Tyyppi Massa M/Mo Säteilyteho L/Lo Säde R/Ro Pintalämpötila Teff K Väri-indeksi B-V Absoluuttinen kirkkaus Mv Bolometrinen korjaus BC (Lämpötilan funktio) Bolometrinen Magnitudi Mbol Tähden väri RGB 0-255 A0V 2.9 67.4 2.88 9900 -0.06 0.6 -0.42 0.18 185 201 255 A2V 2.5 39.4 2.44 9400 -0.05 1.1 -0.34 0.76 187 203 255 A5V 1.9 17.0 1.89 8650 0.05 1.9 -0.23 1.67 202 215 255 A7V 1.8 12.2 1.81 8150 0.14 2.2 -0.17 2.03 200 213 255 A9V 1.7 88.5 1.75 7650 0.24 2.5 -0.12 2.38 219 224 255 == Lähteet == Luokka:Tähtityypit
Cristina Paluselli

Cristina Paluselli (s. 23. lokakuuta 1973 Trento) on italialainen entinen hiihtäjä. Hän edusti seuratasolla Centro Sportivo Forestale -seuraa. Paluselli osallistui ensimmäisiin aikuisten arvokisoihinsa vuonna 1995, kun hän osallistui MM-kisoissa 15 kilometrin matkalle. Tuolloin hän sijoittui 34:nneksi. Vuoden 2001 MM-kisoissa Paluselli oli mukana maansa pronssia voittaneessa viestijoukkueessa. Hän oli samoissa kisoissa mukana myös kolmella henkilökohtaisella matkalla. Hän osallistui seuraavana vuonna Salt Lake Cityn olympialaisiin, joissa hän oli 39. kymmenen kilometrin matkalla ja 53. 5 + 5 kilometrin yhdistelmähiihdossa. Paluselli sai parhaan henkilökohtaisen MM- sijoituksensa Val di Fiemmen kisoissa 2003, kun hän oli kuudestoista 15 kilometrin matkalla. Hän osallistui vielä Torinon olympialaisiin 2006, joissa hän oli 39. kymmenellä kilometrillä. Paluselli kilpaili maailmancupissa vuosina 1993-2006. Hän ei päässyt palkintopallille henkilökohtaisissa kilpailuissa, mutta oli voittamassa yhden osakilpailun maansa viestijoukkueessa. Paluselli menestyi maratoncupissa, jossa hän voitti yhdeksän osakilpailua ja kokonaiskilpailun kolmesti vuosina 2004-2006. == Lähteet == Luokka:Italialaiset maastohiihtäjät Luokka:Vuonna 1973 syntyneet Luokka:Elävät henkilöt
Rare Exports, Inc.

Rare Exports, Inc. on Jalmari Helanderin ohjaama lyhytelokuva, joka valmistui vuonna 2003. Sen pääosissa ovat Otso Tarkela, Tommi Korpela, Jorma Tommila ja Tazu Ovaska. Kertojana elokuvassa toimii Jonathan Hutchings. == Aiheesta muualla == * Luokka:Vuoden 2003 suomalaiset elokuvat Luokka:Suomalaiset lyhytelokuvat Luokka:Jalmari Helanderin ohjaamat elokuvat
Kândal

Kândal tai Kandal () on yksi Kambodžan 24 maakunnasta. Se sijaitsee maan eteläosassa ympäröiden pääkaupunki Phnom Penhiä. Maakunnan pinta-ala on 3 568 neliökilometriä ja sen väkiluku oli vuoden 2008 väestönlaskennassa yhteensä 1 265 085. Maakunta jakaantuu yhteentoista piirikuntaan. Sen pääkaupunki on noin 50 000 asukkaan Ta Khmau (2010), joka sijaitsee noin 10 kilometriä Phnom Penhistä etelään. == Lähteet == == Aiheesta muualla == Luokka:Kambodžan maakunnat
Aleksei German

Aleksei Georgijevitš (Jurjevitš) German (; 20. heinäkuuta 1938 Leningrad, Neuvostoliitto – 21. helmikuuta 2013 Pietari, VenäjäГерман, Алексей: Не стало моего отца. Viitattu 22.2.2013. Heiskanen, Heikki: Elokuvaohjaaja Aleksei German kuoli. Viitattu 22.2.2013.) oli venäläinen elokuvaohjaaja. Aleksei German syntyi kirjailija Juri Germanin perheeseen. Hän valmistui Leningradin teatteri-instituutista vuonna 1960 ja työskenteli sen jälkeen Georgi Tovstonogovin johdolla Gorkille nimetyssä draamateatterissa. Vuonna 1964 German siirtyi Lenfilmiin, jossa hän ohjasi yhdessä Grigori Aronovin kanssa elokuvan Sedmoi sputnik (”Seitsemäs matkakumppani”, 1968). Germanin ensimmäinen itsenäinen ohjaustyö oli Juri Germanin pienoisromaaniin perustunut Operatsija ”S Novym godom” (”Operaatio Hyvää uutta vuotta”, 1971). Partisaanien luokse pakenevasta saksalaismiehittäjien apurista kertova elokuva kiellettiin todenmukaisen sotakuvauksensa takia. Se pääsi elokuvateattereihin nimellä Teiden vartiointi (Proverka na dorogah) vasta vuonna 1986 ja sai Neuvostoliiton valtionpalkinnon. Esikoiselokuvan sotateemaa jatkoi Konstantin Simonovin teokseen perustuva Kaksikymmentä päivää ilman sotaa (Dvadtsat dnei bez voiny, 1976). Vuonna 1982 German ohjasi isänsä romaaniin perustuvan elokuvan Natšalnik opergruppy (”Miliisipartion päällikkö”), joka kuvaa miliisin työtä vuonna 1935. Sen ”korjattu” versio pääsi levitykseen vuonna 1985 nimellä Ystäväni Ivan Lapshin (Moi drug Ivan Lapšin). Ohjaajan muiden elokuvien tapaan se on kaunistelematon ajankuvaus, jossa varsinaisella juonella on vain toissijainen merkitys. Ystäväni Ivan Lapšin sai Venäjän SFNT:n valtionpalkinnon vuonna 1986. Vuonna 1998 valmistui Stalinin ajan loppuvaiheeseen sijoittuva Hrustaljov, autoni! (Hrustaljov, mašinu!). Tapahtumaköyhän elokuvan aineelliset yksityiskohdat luovat konkreettisen ajankuvan alkuvuodesta 1953 (ns. lääkärien juttu ja Stalinin kuolema). Vuonna 1998 Germanille myönnettiin Venäjän kansantaiteilijan arvonimi. Vuonna 1999 hän alkoi valmistella Strugatskin veljesten teokseen Hankalaa olla jumala perustuvaa samannimistä elokuvaa (Trudno byt bogom), jonka ensi-ilta oli viimein vuonna 2013. ==Lähteet== == Aiheesta muualla == * * Luokka:Neuvostoliittolaiset elokuvaohjaajat Luokka:Venäläiset elokuvaohjaajat Luokka:Vuonna 1938 syntyneet Luokka:Vuonna 2013 kuolleet
Retkikunta 26

Retkikunta 26 () oli Kansainvälisen avaruusaseman 26. miehistö. Retkikunta 26 alkoi Sojuz TMA-18:n irtautuessa asemasta 26. marraskuuta 2010 kello 1:23 UTC.http://www.nasa.gov/directorates/somd/reports/iss_reports/2010/11262010.html Asemalle jääneet Retkikunta 25:n miehistön jäsenet Scott J. Kelly, Aleksandr Kaleri ja Oleg Skripotška jatkoivat Retkikunta 26:n jäseninä. Kolme uutta miehistön jäsentä saapuivat Sojuz TMA-20:n mukana asemalle 17. joulukuuta 2010.http://spaceflightnow.com/station/exp26/status.html ==Miehistö== Asema Ensimmäinen osa marraskuu 2010 Toinen osa joulukuu 2010–maaliskuu 2011 Komentaja Scott J. Kelly, NASA 3\. avaruuslento Scott J. Kelly, NASA 3\. avaruuslento Lentoinsinööri 1 Aleksandr Kaleri, RSA 5\. avaruuslento Aleksandr Kaleri, RSA 5\. avaruuslento Lentoinsinööri 2 Oleg Skripotška, RSA 1\. avaruuslento Oleg Skripotška, RSA 1\. avaruuslento Lentoinsinööri 3 Dmitri Kondratjev, RSA 1\. avaruuslento Lentoinsinööri 4 Catherine Coleman, NASA 3\. avaruuslento Lentoinsinööri 5 Paolo Nespoli, ESA 2\. avaruuslento ;Lähde: NASA == Varamiehistö == *Ronald Garan - Komentaja *Anatoli Ivanišin *Sergei Revin *Anton Škaplerov ==Media== == Lähteet == == Aiheesta muualla == *NASAn Expedition 26 Main Page *Kansainvälisen avaruusaseman NASAn kotisivu *Retkikuntien 25/26 lehdistöpaketti (6,7 Mt Pdf- tiedosto) *kansainvälisen avaruusaseman miehistöt Luokka:Kansainvälinen avaruusasema
Alaanin kieli

Alaanin kieli on muinaisten alaanien puhuma kuollut iranilainen kieli. Alaanit eriytyivät Kaspianmeren ja Kaukasuksen pohjoispuolella sekä Donin alueella asuneista sarmaateista 100-luvulla eaa. Hunnit kukistivat heidät vuonna 372. Osa alaaneista lähti mukaan suureen kansainvaellukseen ja loput asettuivat Kaukasuksen pohjoisrinteille. 800–900-luvuilla Pohjois-Kaukasian alaanit ylläpitivät suhteita kasaareihin ja Bysanttiin, josta he omaksuivat kristinuskon. Mongolivalloittajat tuhosivat alaanien valtion 1200-luvulla. Kaukasian keskiosan vuoristoseudulle vetäydyttyään he sekoittuivat alueen alkuperäisväestöön ja muodostivat nykyisen osseettien kansan. Alaanin kieltä voidaan pitää skyytin ja osseetin kielen historiallisena välimuotona. Se kuuluu iranilaisten kielten itäiseen ryhmään. Kirjallisista muistomerkeistä huomattavin on kreikkalaisin kirjaimin kirjoitettu Zelentšukin hautakivi. Hyvin niukan aineiston perusteella alaani muistuttaa eniten osseetin kielen digorin murretta. ==Lähteet== Luokka:Iranilaiset kielet Luokka:Aasian kuolleet kielet
Prey Vêng (maakunta)

Prey Vêng tai Prey Veng () on yksi Kambodžan 24 maakunnasta. Se sijaitsee maan kaakkoisosassa Mekong-joen rannalla rajautuen etelässä Vietnamiin, lännessä Kândalin maakuntaan, pohjoisessa Kâmpóng Chamin maakuntaan ja idässä Svay Riĕngin maakuntaan. Maakunnan pinta-ala on 4 883 neliökilometriä ja sen asukasluku oli vuoden 2008 väestönlaskennassa 947 357. Maakunta jakaantuu 12 piirikuntaan. Sen pääkaupunki on noin 65 000 asukkaan Prey Vêng (2010). == Lähteet == == Aiheesta muualla == Luokka:Kambodžan maakunnat
Tatlustan Tabulov

Tatlustan Zakerijevitš Tabulov (, 1879 nykyisen Karatšai-Tšerkessian Abazan piirin Elburganin kylä – 16. helmikuuta 1956 Tšerkessk) oli tšerkessin- ja abazankielinen kirjailija, kansanperinteen tutkija ja yksi abazan kirjakielen alullepanijoista. Tatlustan Tabulov kävi koraanikoulun ja opiskeli Ardonin hengellisessä seminaarissa, jonka hän jätti kesken. Vuonna 1914 hänet nimitettiin Elburganin alkeiskoulun opettajaksi, mutta jo seuraavana vuonna hän joutui eroamaan virastaan. Vuodesta 1920 lähtien hän työskenteli jälleen Elburganin koulun opettajana. 1920-luvulla Tabulov laati tšerkessinkielisiä aapisia ja oppikirjoja ja toimi tšerkessiläisen sanomalehden avustajana. Vuonna 1926 hän julkaisi kertomuksen ”Džalduz” ja vuonna 1929 tšerkessinkielisen näytelmä-, runo- ja laulukokoelman ”Zuli”. Vuosina 1933–1936 Tabulov laati yksinään ja muiden tekijöiden kanssa yhdeksän abazankielistä aapista ja oppikirjaa, jotka sisälsivät myös hänen omia kaunokirjallisia teoksiaan. Samaan aikaan hän työskenteli Tšerkessian opettajaopiston opettajana. Vuonna 1937 Tabulov pidätettiin syytettynä abazan kielen ”vulgarisoimisesta”. Hänet vapautettiin vuonna 1939. Toisen maailmansodan jälkeen Tabulov osallistui jälleen abazankielisten oppikirjojen laatimiseen. Vuodesta 1951 lähtien hän työskenteli Tšerkessian tieteellisessä tutkimusinstituutissa keräten ja julkaisten abazojen suullisen kansanperinteen kokoelmia. Kokoelma ”Zuli” julkaistiin abazan kielelle käännettynä vuonna 1958. Kirjailijan abazan- ja tšerkessinkieliset valitut teokset ilmestyivät vuonna 1982. ==Lähteet== Luokka:Abazat Luokka:Karatšai-Tšerkessia Luokka:Neuvostoliittolaiset kirjailijat Luokka:Venäläiset kirjailijat Luokka:Vuonna 1879 syntyneet Luokka:Vuonna 1956 kuolleet
Stand Up and Fight

Stand Up and Fight on Turisaksen kolmas studioalbumi, joka julkaistiin 23. helmikuuta 2011 Suomessa ja Japanissa.Discogs: Turisas – Stand Up and Fight (CD, Album; DVD, DVD-Video) Viitattu 4.3.2019. Albumi julkaistiin myös Euroopassa 28. helmikuutaDiscogs: Turisas – Stand Up and Fight (CD, Album) Viitattu 4.3.2019. ja Yhdysvalloissa 8. maaliskuuta 2011.Discogs: Turisas – Stand Up and Fight (CD, Album) Viitattu 4.3.2019. Levyn tarina on osaksi jatkoa yhtyeen edelliselle albumille The Varangian Way, ja näin jatkaa kuvitteellisen viikinkijoukon matkaa Konstantinopolista eteenpäin 1000-luvun alkupuolella. Albumi nousi Suomessa virallisen albumilistan sijalle 5. Albumin nauhoitukset alkoivat maaliskuussa 2010, joiden edistymisestä yhtye julkaisi YouTubessa studiopäiväkirjaa. == Kappaleet == # # # # # # # # # === Erikoispainos === # * # # == Kokoonpano == * Mathias Nygård – laulu * Jussi Wickström – kitara * Olli Vänskä – viulu * Tude Lehtonen – rummut * Hannes Horma – basso * Netta Skog – harmonikka == Arvostelut == * Imperiumi.net: Imperiumi.net: Levyarvio * Kaaoszine: Kaaoszine: Levyarvio * Rumba: Rumba: Levyarvio * Soundi: Soundi: Levyarvio == Lähteet == == Aiheesta muualla == * Stand Up and Fight Discogsissa * Stand Up And Fight Luokka:Turisaksen albumit
Father Christmas (kappale)

Father Christmas on brittiläisen The Kinks -yhtyeen marraskuussa 1977 vain singlenä julkaistu jouluaiheinen kappale. Kappale ei saavuttanut ilmestyessään kaupallista menestystä yhtyeen kotimaassa. Kappale kertoo miehestä, joka ei ole koskaan uskonut joulupukkiin, mutta päättää silti pukeutua pukiksi viihdyttääkseen ihmisiä tavaratalon edessä. Ryhmä köyhiä pikkupoikia pahoinpitelee hänet ja vaatii ”pukkia” antamaan heille rahaa lelujen sijaan – lelut joutavat heidän mielestään rikkaille pojille. Yksi pojista pyytää lisäksi pukkia antamaan isälleen työpaikan ja itselleen konekiväärin, jotta voisi pelotella muita lapsia. Kappaleen tekstin voikin tulkita muistutukseksi köyhissä oloissa joulun viettävien lasten puolesta. Kappale soi elokuvan Velipuolet lopussa. ==Kappaleet== A-puoli # B-puoli # * ==Singlepainokset== Formaatti Valtio Levy-yhtiö ja tunnus Julkaistu 7"-single Arista 153 25.11.1977 7"-single Arista AS 0296 8.12.1977 ==Lähteet== Painokset: kindakinks.net: Kinks Discography ===Viitteet=== Luokka:The Kinksin kappaleet Luokka:Vuoden 1977 kappaleet Luokka:Brittiläiset joululaulut
2-etyyliheksanoli

2-etyyliheksanoli on rasvaliukoinen orgaaninen yhdiste (alkoholi), joka on huoneenlämmössä (20 °C) olomuodoltaan väritön neste, jolla on tunnusomainen makeahko, imelä haju, mikäli yhdisteen hajukynnys ylittyy. Sen kemiallinen kaava on C8H18O ja rakennekaava CH3(CH2)3CH(CH2CH3)CH2OH. Aineesta käytetään myös nimiä 2-etyyli-1-heksanoli ja 2-etyyliheksyylialkoholi. 2-etyyliheksanolin moolimassa on 130,228 g/mol, sulamispiste −76 °C, kiehumispiste 184–185 °C, tiheys 0,83 g/cm3, liukoisuus veteen 20 °C lämpötilassa huono eli 1,0 g / 1 000 ml, leimahduspiste 73 °C, itsesyttymislämpötila 231 °C, taitekerroin 1,43–1,433 ja CAS-numero 104-76-7. 2-etyyliheksanoli on rakennusten sisäilmassa kosteus- ja mikrobivauriota ilmaiseva yhdiste. Eräät homeet, kuten Aspergillus versicolor ja sädesienet (streptomykeetit, aktinomykeetit) tuottavat 2-etyyliheksanolia. Ainetta voi syntyä myös emäksisissä olosuhteissa rakennekosteuden vaikutuksesta PVC- mattojen valmistuksen yhteydessä pehmittiminä käytettyjen ftalaattien hajoamistuotteena. == Ympäristö- ja terveysvaikutukset == 2-etyyliheksanoli on erittäin helposti haihtuva yhdiste. Lyhytaikainen altistus aineelle ärsyttää silmiä, ihoa sekä hengitysteitä. ==Valmistus ja käyttö== 2-etyyliheksanolia valmistetaan prosessissa, joka lähtee propeenista. Propeenista valmistetaan hydroformylaatiolla butanaalia, joka emäksisen katalyytin vaikutuksesta reagoi aldolikondensaatiolla. Tässä reaktiossa muodostuva 2-etyyli-2-heksenaali vedytetään 2-etyyliheksanoliksi. Sekä hydroformylaatio- että vedytyskatalyytteinä käytetään koboltti- tai rodiumyhdisteitä.2-etyyliheksanolia käytetään liuottimena ja erityisesti valmistettaessa muovin pehmentiminä käytettäviä ftalaattiestereitä. Tällaisia ovat muun muassa di(2-etyyliheksyyli)ftalaatti, di(2-etyyliheksyyli)adipaatti ja di(2-etyyliheksyyli)tereftalaatti.John D. Wagner, George R. Lappin & J. Richard Zietz: Alcohols, Higher Aliphatic, Synthetic Processes, Kirk-Othmer Encyclopedia of Chemical Technology, John Wiley & Sons, New York, 2000. Viitattu 15.04.2013Helmut Bahrmann, Heinz-Dieter Hanh, Dieter Mayer & Guido D. Frey: 2-Ethylhexanol, Ullmann's Encyclopedia of Industrial Chemistry, John Wiley & Sons, New York, 2013. Viitattu 15.04.2013 == Lähteet == * Muovimattopinnoitteisen lattiarakenteen VOC-emissiot sisäilmaongelmatapauksissa Pdf == Aiheesta muualla == * *Ositum.fi: 2-etyyliheksanoli *PubChem: 2-ethylhexanol *Kyoto Encyclopedia of Genes and Genomes (KEGG): 2-Ethyl-1-hexanol *ChemBlink: 2-Ethylhexanol Luokka:Sisäympäristöjen haitta-aineet Luokka:Primääriset alkoholit
Disentis/Mustér

Disentis/Mustér (, retorom. Mustér, virallisesti Disentis/Mustér) on sveitsiläinen kunta Graubündenin kantonissa. Disentiksessä oli vuoden 2014 lopulla 2 058 asukasta. Väestömäärältään Disentis on Surselvan hallintoalueen 19 kunnasta kolmanneksi suurin. ==Maantiede ja liikenne== Disentis sijaitsee läntisessä Graubündenissä, Reinin yhden alkuhaaran, Vorderrheinin varrella, Surselvan laaksossa. Kunnan matalin kohta on vajaan 1 000 metrin korkeudella ja korkein kohta 3 164 metriä korkea Tödivuori. Vorderrheinin laaksoa Churista seuraava maantie haarautuu Disentis/Mustérissa: toinen tie jatkaa Oberalppass- solan yli Urin Andermattiin, toinen kääntyy etelään Lukmanierpass-solan yli kohti Ticinoa ja Bellinzonaa. Rhätische Bahnin ja Matterhorn Gotthard Bahnin rautatiet yhdistyvät Disentis/Mustérissa. ==Kieli== Mustér on vahvimpia retoromaanin kielen alueita: alueen valtakieli on retoromaani ja sen paikallinen murre sursilvan (). Vuonna 2000 75 % mustériläisistä hallitsi parhaiten retoromaanin. == Talous ja nähtävyydet == Disentis/Mustérin talous perustuu paljolti matkailuun. Sen kylänäkymää hallitsee edelleen toiminnassa oleva benediktiiniläisluostari, jonka toiminta on peräisin 700-luvulta. Siellä on myös lukio ja museo. http://www.kloster-disentis.ch/ Luostarin kotisivu == Lähteet == * === Viitteet === == Aiheesta muualla == * Luokka:Graubündenin kunnat
Catherine Coleman

Catherine Grace "Cady" Coleman on yhdysvaltalainen kemisti, entinen Yhdysvaltain ilmavoimien upseeri ja nykyinen NASAn astronautti. Hän on kahden avaruussukkulalennon veteraani. Hän toimi Kansainvälisen avaruusaseman Retkikunta 26:n ja Retkikunta 27:n miehistön jäsenenä. Coleman suoritti kemian alemman korkeakoulututkinnon (B.Sc.) Massachusetts Institute of Technologyssa (MIT) vuonna 1983 Yhdysvaltain ilmavoimien opiskelijana. Valmistumisen jälkeen hän liittyi Yhdysvaltain ilmavoimiin vänrikkinä jatkaen tohtorintutkinnon suorittamista MIT:ssä. Hän siirtyi suorittamaan aktiivipalvelusta ilmavoimien Wright-Patterson Air Force Basessa tutkimuskemistinä. Työssään hän osallistui NASAn Long Duration Exposure Facility -koesatelliitin pinnan analysointiin konsulttina. Vuonna 1991 hän suoritti tohtorintutkinnon polymeeritieteessä ja koneenrakennuksesta. Hän erosi ilmavoimista marraskuussa 2009.NASA biography Coleman valittiin NASAn astronauttikoulutukseen vuonna 1992 tehtäväspesialistiksi. Hän on osallistunut kahdelle avaruussukkulalennolle. Vuonna 1995 hän oli STS-73:n miehistössä tiedelennolla USML-1 koejärjestelyiden käsitellessä bioteknologiaa, palamista (combustion science) ja nesteiden fysiikkaa. Coleman osallistui vuonna 1999 toiselle avaruussukkulalennolleen STS-93. Tehtäväspesialistina hän vastasi Chandra- avaruusteleskoopin ja sen rakettivaiheen siirrosta sukkulan rahtiruumasta avaruuteen. Coleman työskenteli sukkuloiden ja ISS-avaruusaseman robottikäsivarren operaatioiden ja koulutuksen johdossa. Coleman laukaistiin 15. joulukuuta 2010 (16. joulukuuta Baikonurin aikaa) lennolla Sojuz TMA-20 avaruuteen liittymään ISS-avaruusaseman Retkikunta 26:n miehistön jäseneksi.NASA Television Will Air Next Soyuz Landing And Launch - Media Advisory : M10-164A - November 18, 2010 Hän palasi Maahan 24. toukokuuta 2011 lennolla Sojuz TMA-20. Coleman on naimisissa lasitaiteilija Josh Simpsonin kanssa. ==Katso myös== *Luettelo naisavaruuslentäjistä ==Lähteet== == Aiheesta muualla == *NASA:n elämäkertasivut *Speceacts.de:n elämäkerta *Retkikunta 26:tta edeltävä haastattelu (28.10.2010) Luokka:Yhdysvaltalaiset avaruuslentäjät Luokka:Vuonna 1960 syntyneet Luokka:Elävät henkilöt
Amber Riley

Amber Patrice Riley (s. 15. helmikuuta 1986 Los Angeles, Kalifornia, YhdysvallatInternet Movie Database - Amber Riley) on yhdysvaltalainen näyttelijä ja laulaja. == Tausta == Amber Riley on kotoisin Los Angelesista. Hänellä on kaksi vanhempaa siskoa, Toiya ja Ashley. Hän pyrki 17-vuotiaana mukaan American Idol -kilpailuun, mutta ei päässyt jatkoon.Access Hollywood - ‘Glee’ Star Amber Riley On ‘Idol’ Rejection: ‘I Still Work On FOX And Get Paid’ Riley valmistui La Mirada High Schoolista vuonna 2004. == Ura == Riley näytteli Mercedes Jonesia Foxin musikaalisarjassa Glee vuodesta 2009 aina sarjan päättymiseen vuoteen 2015 asti. Hänellä on ollut sarjassa useita laulusooloja. Riley on voittanut roolistaan muun muassa parhaan näyttelijäkokoonpanon SAG-palkinnon. Vuonna 2013 Riley voitti Dancing with the Stars -kilpailuohjelman 17. kauden. Rileyn debyyttisingle ”Colorblind” julkaistiin huhtikuussa 2014.Glee's Amber Riley Premieres 'Colorblind' Queenlatifah.com Helmikuussa 2016 vahvistettiin Rileyn näyttelevän pääroolin Effie Whitena musikaalissa Dreamgirls. Näytökset alkoivat Lontoon West End- teatterissa marraskuussa 2016. Vuonna 2017 Riley muodosti musikaaliyhtyeen brittiläisten laulajien Beverley Knightin ja Cassidy Jansonin kanssa. Debyyttialbumillaan Songs from Stage he esittävät kappaleita musikaaleista kuten Cats ja Rent. Helmikuussa 2020 Riley tiedotti tulevasta EP-levystään. Vuoden 2020 syksynä Riley aloitti musiikin julkaisemisen taiteilijanimellä RILEY. Hänen soolouransa ensijulkaisuja EP-levyllä "RILEY" ovat muun muassa BGE, Creepin ja A Moment. == Filmografia == === Elokuvat === Vuosi Elokuva Rooli Muuta 2011 Glee: The 3D Concert Movie Mercedes Jones 2015 My One Christmas Wish Jackie Turner Televisioelokuva 2018 Nobody's Fool Kalli 2020 Infamous Elle === Televisiosarjat === Vuosi Sarja Rooli Jaksot 2009–2015 Glee Mercedes Jones vakituinen rooli; 93 jaksoa 2010 Simpsonit Aiesha (ääni) ”Elementary School Musical” 2013 Dancing with the Stars kilpailija kausi 17 2015 The Wiz Live! Addaperle Televisiospesiaali 2016 Crazy Ex-Girlfriend Dream Ghost #2 ”Josh Has No Idea Where I Am!” 2019 A Black Lady Sketch Show Lori 2 jaksoa 2019 The Little Mermaid Live! Emcee Spesiaali == Teatterirooleja == Vuosi Näytelmä Rooli Esityspaikka 2012 Cotton Club Parade esiintyjä New York City Center, Off-Broadway 2014 Hair Dionne Hollywood Bowl 2016–2017 Dreamgirls Effie White Savoy Theatre, West End 2019 Pieni kauhukauppa Audrey II Pasadena Playhouse == Diskografia == * Glee: The Music, Volume 1 (2009) * Glee: The Music, Volume 2 (2009) * Glee: The Music, Volume 3 Showstoppers (2010) * Glee: The Music, The Christmas Album (2010) * Glee: The Music, Volume 4 (2010) * Glee: The Music, Volume 5 (2011) * RILEY (2020) ** A Moment ** Creepin (musiikkivideo tehty) ** Ride ** Hood Living ** Temporary ** BGE (musiikkivideo tehty) == Lähteet == == Aiheesta muualla == * * Amber Riley TV.com-sivustolla * Fox Broadcasting Company - Glee - Amber Riley Luokka:Yhdysvaltalaiset televisionäyttelijät Luokka:Yhdysvaltalaiset laulajat Luokka:Vuonna 1986 syntyneet Luokka:Elävät henkilöt
Sylkeväpunakobra

Sylkeväpunakobra tai punasylkeväkobra (Naja pallida) on Itä-Afrikassa elävä erittäin myrkyllinen kobralaji. Sen väritys vaihtelee lohenpunaisesta korallinpunaiseen tai ruskeaan. Kaulaa ympäröi leveä musta raita, joka näkyy parhaiten eläimen nostaessa etupäänsä ylös. Silmän alla on yleensä musta kyyneltä muistuttava kuvio. Sen pää on pieni ja pyöreä ja suurissa silmissä on pyöreät pupillit. Sylkeväpunakobra kasvaa 60–75 cm pitkäksi. Kenian ja Sudanin puoliaavikoilla elävät yksilöt ovat punaisimpia ja levinneisyysalueensa pohjoisosissa Egyptissä taas ruskeimmillaan. Sylkeväpunakobra munii 6–15 munaa.O'Shea M. & Halliday T., Matelijat ja sammakkoeläimet, readme.fi/dorling kindersley 2009, 256 s. Sen ravintoon kuuluvat pikkunisäkkäät, toiset käärmeet ja linnut.Dr. Hans W. Kothe, Käärmeet ja muut matelijat, Naumann & Göbel Verlagsgesellschaft mbH, s.154 == Puolustautuminen == Laji puolustautuu muiden kobrien tavoin nostamalla päänsä pystyyn ja levittämällä niskansa. Lisäksi sylkeväpunakobra nimensä mukaisesti sylkee uhkaajaansa kohti jopa 2 metrin päähän. Sen myrkkyhampaissa on pienet aukot, joista erikoislihakset puristavat myrkyn ulos. Käärmeen osumatarkkuus on erittäin hyvä. Sylkeväpunakobra tähtää hyökkääjän kasvoille, jolloin myrkkyä päätyy silmiin. Myrkky aiheuttaa silmissä hyvin inhottavaa kirvelyä, joka saa hyökkääjän perääntymään. Ihmisen silmiin joutuessaan sylkeväpunakobran myrkky saattaa aiheuttaa pysyviä vaurioita, ellei sitä huuhdella välittömästi pois. Käärmeen saalistaessa se ei sylje, vaan käyttää normaalia myrkkypuremaa uhrinsa pyydystämiseen. == Lähteet == == Aiheesta muualla == * ITIS: Naja pallida * The University of Adelaide, Australia, Clinical Toxinology Resources: Naja pallida Luokka:Kobrat
HMS Paladin (G69)

HMS Paladin (viirinumerot G69 ja F169) oli Britannian kuninkaallisen laivaston P-luokan hävittäjä toisessa maailmansodassa. == Valmistus == Alus tilattiin 2. lokakuuta 1939 2. hätälaivueessa () John Brown and Companyltä Clydebankistä, missä köli laskettiin 22. heinäkuuta 1940. Alus laskettiin vesille 11. kesäkuuta 1941 ja valmistui vielä saman vuoden lopulla 12. joulukuuta, jolloin sen tarjoukseen perustunut hinta oli 411 262 puntaa ilman Amiraliteetin toimittamia ase- ja viestijärjestelmiä.Naval-history.net - HMS Paladin == Palvelus == Alus muutettiin 1954 tyypin 16 fregatiksi. Se myytiin romutettavaksi 25. lokakuuta 1962. ==Lähteet== * * * === Viitteet === Luokka:P-luokan hävittäjät Luokka:Tyypin 16 fregatit Luokka:Yhdistyneen kuningaskunnan toisen maailmansodan hävittäjät Luokka:John Brownin valmistamat alukset Luokka:Yhdistyneen kuningaskunnan kylmän sodan hävittäjät
Jelena Antonova (hiihtäjä)

Jelena Vjatšeslavovna Volodina-Antonova (; s. 22. huhtikuuta 1971 Oral) on kazakstanilainen hiihtäjä. Hän on osallistunut olympialaisiin viidesti vuosina 1994-2010. Antonovan paras olympiasijoitus on yhdestoista tila 4 × 5 kilometrin viestistä vuodelta 2002. Hän on sijoittunut henkilökohtaisessa kilpailussa parhaimmillaan 21:nneksi. Antonova on ollut mukana MM-kisoissa vuodesta 1995 lähtien ja on sijoittunut parhaimmillaan neljänneksi. Tuo tapahtui, kun Kazakstan oli neljäs viestissä Val di Fiemmen kisoissa 2003. == Lähteet == Luokka:Kazakstanilaiset maastohiihtäjät Luokka:Vuonna 1971 syntyneet Luokka:Elävät henkilöt